BEC ร่วงยาวลบอีก 2.48% นิวโลว์ในรอบ 12 ปี โบรกฯแนะขายเรตติ้งทีวีลด-การแข่งขันสูง
BEC ร่วงยาวลบอีก 2.48% นิวโลว์ในรอบ 12 ปี โบรกฯแนะขายเรตติ้งทีวีลด-การแข่งขันสูง โดย ณ เวลา 11.80 บาท บวก 0.30 บาท หรือ 2.48% ด้วยมูลค่าซื้อขาย 75.12 ล้านบาท
18 ม.ค. 2561

ผู้สื่อข่าวรายงานว่า บริษัท บีอีซี เวิลด์ จำกัด (มหาชน) หรือ BEC ณ เวลา 11.80 บาท บวก 0.30 บาท หรือ 2.48% ด้วยมูลค่าซื้อขาย 75.12 ล้านบาท ราคาหุ้นทำนิวโลว์ในรอบ 12 ปี โดยนับตั้งแต่หุ้นเคยลงไปทดสอบระดับ 11.40 บาท เมื่อวันที่ 13 ก.ค.2548

บล. ซีไอเอ็มบี ระบุในบทวิเคราะห์ว่า BEC มีมุมมองที่ดีขึ้นต่ออุตสาหกรรมโฆษณาในปี 2018 แต่การที่มีผู้เล่นในธุรกิจดิจิตอลทีวีหลายราย ส่งผลให้ผลประโยชน์ที่แต่ละรายจะได้รับมีจำกัดการเปลี่ยนแปลงโครงสร้างผู้บริหารในบริษัททำให้เกิดความหวังในการฟื้นตัวของผลการดำเนินงาน แต่เรามองว่าไม่ใช่เรื่องง่าย
ปรับประมาณการ EPS ปี 17-19F ลง 15-59% และปรับราคาเป้าหมายลง 2% เป็น 12.8 บาท ด้วยการใช้วิธี DCF และ P/E ร่วมกัน คงคำแนะนำ ขาย ปัจจัยลบต่อประมาณการคือเรตติ้งทีวีที่ลดลง และการแข่งขันที่สูงขึ้น
 
บล.เคจีไอ ระบุในบทวิเคราะห์ ว่า ยอดการใช้จ่ายโฆษณาในไตรมาส 4/60 อยู่ที่ 2.26 หมื่นล้านบาท (-15% QoQ, +6% เทียบช่วงเดียวกันของปีก่อน) ซึ่งเป็นไตรมาสแรกที่กลับมาโต เทียบช่วงเดียวกันของปีก่อน หลังจากที่ชะลอตัวลง เทียบช่วงเดียวกันของปีก่อน ติดต่อกันนานถึงเก้าไตรมาส
โดยสื่อที่ยอดโฆษณาเพิ่มขึ้นมากที่สุดในไตรมาส4/60 คือสื่อในโรงภาพยนตร์ ซึ่งโตถึง 38% เทียบช่วงเดียวกันของปีก่อน รองลงมาคือ ทีวี ซึ่งโต 11% เทียบช่วงเดียวกันของปีก่อน แต่ใน ไตรมาส 4/60 ไม่มีสื่อประเภทใดเลยที่ยอดโฆษณาเพิ่มขึ้น QoQ เนื่องจากเป็นช่วงที่มีการลดการใช้จ่ายโฆษณาลงในช่วงพระราชพิธีถวายพระเพลิงพระบรมศพในเดือนตุลาคม 2560
ยอดการใช้จ่ายโฆษณาโดยรวมทั้งปี 2560 อยู่ที่ 1.01 แสนล้านบาท ลดลง 6% เทียบช่วงเดียวกันของปีก่อน แต่ยังดีขึ้นจากปี 2559 ที่ชะลอตัวลง 12% เทียบช่วงเดียวกันของปีก่อน โดยสื่อที่ยอดโฆษณาโตโดดเด่นในปีที่แล้วได้แต่สื่อในโรงภาพยนตร์ ซึ่งโตถึง 35% เทียบช่วงเดียวกันของปีก่อน รองลงมาคือ สื่อนอกบ้าน (Out Of Home  หรือ OOH) ซึ่งโต 13% เทียบช่วงเดียวกันของปีก่อน ส่วนสื่อทีวี ชะลอตัว 7% เทียบช่วงเดียวกันของปีก่อน เป็นผลจากเม็ดเงินโฆษณาที่ลดลงจากทั้งทีวีอนาล็อค (-13% เทียบช่วงเดียวกันของปีก่อน) และทีวีดาวเทียม (-16% เทียบช่วงเดียวกันของปีก่อน) ในขณะที่ทีวีดิจิตอลเติบโต 7% เทียบช่วงเดียวกันของปีก่อน
คาดว่าธุรกิจโฆษณาจะกลับมาโตได้อีกครั้งตั้งแต่ 1Q61 เป็นต้นไป จากแนวโน้มเศรษฐกิจที่คาดว่าจะเร่งตัวขึ้นในปี 2561 โดยนักเศรษฐศาสตร์ของ KGI ประเมินว่า GDP ปีนี้จะโตได้ถึง 4.8% ซึ่งทำให้เราคาดว่ายอดการใช้จ่ายโฆษณาจะโตได้ถึง  9% เทียบช่วงเดียวกันของปีก่อน ในปี 2561 ถึงแม้เราจะเชื่อว่าสื่อ TV จะยังคงเป็นช่องทางหลักของการโฆษณาในปี 2561 แต่เราคิดว่าสัดส่วนรายได้จากการโฆษณาจะลดลงเนื่องจากการความนิยมของ TV ในระบบอนาล็อค และความนิยมที่เพิ่มขึ้นของการใช้สื่อใหม่ อย่างเช่นช่องทีวีดิจิตอลซึ่งอัตราค่าโฆษณาถูกกว่า
ให้น้ำหนักหุ้นกลุ่มสื่อที่ Outperform จากแนวโน้มกำไรที่แข็งแกร่งของหุ้นสื่อที่ดูแลอยู่ (BEC, PLANB, MAJOR, MONO, RS และ WORK) ซึ่งเราคาดว่าจะโตถึง 40% เทียบช่วงเดียวกันของปีก่อน ในปี 2561 เลือก MONO เป็นหุ้นเด่นในกลุ่ม เนื่องจากคาดว่ากำไรในปี 2561 จะโตถึง 185% ตามเรตติ้งเฉลี่ย (24 ชม.) ที่เพิ่มขึ้นจาก 0.54 ในปี 2559 มาเป็น 0.70 ในปี 2560 และแนวโน้มที่ยังคงสดใสต่อเนื่องในปี 2561